વડ મધુર, તૂરો, શીતળ, ભારે, ગ્રાહી (સંકોચક), વીર્ય સ્તંભક, રૂક્ષ, કફ-પિત્ત શામક, કટુવિપાક, આંતરડાને સંકોચનાર, રક્તરોધક, વર્ણ સુધારક, કાંતિવર્ધક રક્તશોધક, પીડા શામક, આંખને હિતકર, વ્રણ રૂઝવનાર અને સંતાનપ્રદ છે. તે દાહ, ગર્ભાશય-સોજો, ઝાડા, રક્તવિકાર, રક્તપિત્ત, રતવા, તૃષા, વમા, મૂર્ચ્છા, યોનિવિકાર, લોહીવા, શ્વેતપ્રદર વગેરે દર્દો મટાડે છે. તેની છાલ તૂરી, ઠંડી, પૌષ્ટિક, સ્તંભક, કફહર, તૃષાનાશક, વર્ણકારક, મૂત્રલ, રતવા, પ્રદરનાશક છે. વડનું દૂધ પીડાશામક, વ્રણરોપક કામોદ્વીપક, વીર્ય સ્ત્રાવ કે સ્વપ્‍ન દોષનાશક, પૌષ્ટિક, સોજા, હરસ, પરમિયો મટાડે છે. વડની જટા શીતળ, રક્તસ્ત્રાવ અટકાવનાર, રક્તશુદ્ધિકર, કામોદ્વીપક, સંતાન દાતા અને પિત્તનાં દર્દો – પેશાબ અને વીર્યનાં દર્દો મટાડનાર છે.